CELEX: 32016R1198
Language: bg
Date: 2016-07-22
Title: Регламент (ЕС) 2016/1198 на Комисията от 22 юли 2016 година за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП)

23.7.2016   
            
            
               BG
            
            
               Официален вестник на Европейския съюз
            
            
               L 198/10
            
         РЕГЛАМЕНТ (ЕС) 2016/1198 НА КОМИСИЯТА
   от 22 юли 2016 година
   за изменение на приложение V към Регламент (ЕО) № 1223/2009 на Европейския парламент и на Съвета относно козметичните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
   като има предвид, че:
   
               (1)
            
            
               Метилизотиазолинонът е разрешен като консервант в козметични продукти при концентрации до 0,01 % (масови части) (100 ppm) чрез вписване 57 от приложение V към Регламент (ЕО) № 1223/2009.
            
         
               (2)
            
            
               Научният комитет по безопасност на потребителите (НКБП) прие становище относно безопасността на метилизотиазолинон (само за сенсибилизация) на 12 декември 2013 г. (2)
               
            
         
               (3)
            
            
               НКБП стигна до заключението, че сегашните клинични данни показват, че концентрация от 100 ppm на метилизотиазолинон в козметичните продукти не е безопасна за потребителите. За козметичните продукти без отмиване (включително „мокри кърпички“) не е доказано по задоволителен начин съществуването на безопасни нива на концентрация на метилизотиазолинон нито с оглед на причиняването на контактна алергия, нито на предизвикването на реакция.
            
         
               (4)
            
            
               В светлината на становището на НКБП, посочено по-горе, е важно да се обърне внимание на зачестилите случаи на алергии, причинени от метилизотиазолинон, и това вещество следва да бъде забранено в козметичните продукти без отмиване.
            
         
               (5)
            
            
               Поради това Регламент (ЕО) № 1223/2009 следва да бъде съответно изменен.
            
         
               (6)
            
            
               Прилагането на посочената по-горе забрана следва да бъде отложено, за да се даде възможност на промишлеността да направи необходимите корекции в рецептурите на продуктите. По-специално на предприятията следва да се предостави възможността в срок от шест месеца след влизането в сила на настоящия регламент да пуснат на пазара отговарящи на изискванията продукти и да изтеглят от пазара продуктите, които не отговарят на изискванията.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по козметичните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 1223/2009 се изменя в съответствие с приложението към настоящия регламент.
   Член 2
   От 12 февруари 2017 г. на пазара на Съюза могат да се пускат и предоставят само козметични продукти, които отговарят на изискванията на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 342, 22.12.2009 г., стр. 59.
   
      (2)  SCCS/1521/13, преразгледано на 27 март 2014 г.
   
      ПРИЛОЖЕНИЕ
      В приложение V към Регламент (ЕО) № 1223/2009 вписване 57 се заменя със следното:
      
         
                     Референтен номер
                  
                  
                     Идентификация на веществото
                  
                  
                     Условия
                  
                  
                     Формулировка на условията за употреба и предупрежденията
                  
               
                     Химично наименование/INN
                  
                  
                     Общоприето наименование съгласно справочника на съставките
                  
                  
                     CAS номер
                  
                  
                     ЕО номер
                  
                  
                     Вид на продукта, части на тялото
                  
                  
                     Максимална концентрация в готовия за употреба препарат
                  
                  
                     Други
                  
                  
                      
                  
               
                     a
                  
                  
                     б
                  
                  
                     в
                  
                  
                     г
                  
                  
                     д
                  
                  
                     е
                  
                  
                     ж
                  
                  
                     з
                  
                  
                     и
                  
               
                     „57
                  
                  
                     2-метил-2Н-изотиазол-3-он
                  
                  
                     Methylisothiazolinone (1)
                     
                  
                  
                     2682-20-4
                  
                  
                     220-239-6
                  
                  
                     Продукти с отмиване
                  
                  
                     0,01 %
                  
                  
                      
                  
                  
                      
                  
               
      
         (1)  Methylisothiazolinone е регламентиран и във вписване 39 от приложение V. Двете вписвания са взаимно изключващи се: употребата на сместа от Methylchloroisothiazolinone (и) Methylisothiazolinone е несъвместима с употребата само на Methylisothiazolinone в същия продукт.“